โบรกเชียร์ซื้อ BDMS เป้า 31 บ. เด่นหุ้นหลบภัย-คาดกำไร Q2 โตแกร่ง
โบรกเชียร์ซื้อ BDMS เป้า 31 บ. เด่นหุ้นหลบภัยแข็งแรงกว่าตลาดที่ผันผวน ชี้โมเมนตัมผลการดำเนินงานไตรมาส 2/65 โตแกร่ง โดยจากผู้ป่วยที่ไม่ใช่โควิด-19 และต่างชาติที่เริ่มฟื้น 
โบรกเชียร์ซื้อ BDMS เป้า 31 บ. เด่นหุ้นหลบภัยแข็งแรงกว่าตลาดที่ผันผวน ชี้โมเมนตัมผลการดำเนินงานไตรมาส 2/65 โตแกร่ง โดยจากผู้ป่วยที่ไม่ใช่โควิด-19 และต่างชาติที่เริ่มฟื้น
6 ก.ค. 2565

บริษัท กรุงเทพดุสิตเวชการ จำกัด (มหาชน) หรือ BDMS ยังคงเป็นหุ้นน่าลงทุน เนื่องจากบริษัทหลักทรัพย์ ฟินันเซีย ไซรัส จำกัด (มหาชน) ระบุว่า เป็นหุ้นเด่นต่อเนื่องจากวันที่ 1 ก.ค. 65 ที่ผ่านมา โดยเป็นหุ้นหลบภัยที่คาดแข็งแรงกว่าตลาดที่ผันผวนระยะนี้ โมเมนตัมผลการดำเนินงานไตรมาส 2 ปี 2565 คาดยังโตแกร่งจากงวดเดียวกันของปีก่อน จากทั้งผู้ป่วยที่ไม่ใช่โควิด-19 และต่างชาติที่เริ่มฟื้น
ขณะเดียวกันแนวโน้มครึ่งแรกของปี 2565 คาดยังโดดเด่นต่อเนื่องทั้งปัจจัยฤดูกาลและนักท่องเที่ยวที่กลับเข้ามาชัดเจน และจะเต็มที่มากขึ้นในปี 2566  ทั้งนี้ทางฝ่ายวิจัยคาดกำไรปี 2565 เพิ่มขึ้น 31% จากงวดเดียวกันของปีก่อน และคาดกำไรปี 2566 เพิ่มขึ้น 24% จากงวดเดียวกันของปีก่อน แนะนำ “ซื้อ” ราคาเป้าหมาย 31 บาท
ส่วนสัญญาณเทคนิคให้แนวรับ 25.00 บาท แนวต้าน 27.00-27.50 บาท